

LATVIJAS REPUBLIKA

 **PRIEKUĻU NOVADA PAŠVALDĪBA**

Reģistrācijas Nr. 90000057511, Cēsu prospekts 5, Priekuļi, Priekuļu pagasts, Priekuļu novads, LV-4126

 www.priekuli.lv, tālr. 64107871, e-pasts: dome@priekulunovads.lv

**Lēmums**

Priekuļu novada Priekuļu pagastā

2019.gada 23.maijā Nr.172

 (protokols Nr.5, 14.p.)

**Par precizējumiem Priekuļu novada domes 2019.gada 28.marta lēmumā (prot.Nr.3, 17.p.) Nr.90**

Priekuļu novada dome novada izskata Valsts zemes dienesta sniegto informāciju, par nepieciešamību precizēt Priekuļu novada domes 2019.gada 28.marta lēmumu (prot.Nr.3, 17.p.) Nr.90 „Par nekustamā īpašuma (adrese) sadalīšanu”.

Priekuļu novada dome konstatē, ka lēmuma konstatējošā daļā ir neatbilstošs zemes vienības kadastra apzīmējums, un lemjošajā daļā no jauna izveidotajam nekustamajam īpašumam adrese nav noteikta atbilstoši Ministru kabineta 2015.gada 8.decembra noteikumu Nr.698 „Adresācijas noteikumi” 36.punktam.

Izvērtējot augstāk minēto un pamatojoties uz Ministru kabineta 2015.gada 8.decembra noteikumiem Nr.698 „Adresācijas noteikumi” 9. un 36.punktu, un Priekuļu novada domes Tautsaimniecības komitejas 2019.gada 16.maija (protokols Nr.5) lēmumu, atklāti balsojot: PAR –11 (Elīna Stapulone, Aivars Tīdemanis, Anna Broka, Normunds Kažoks, Arnis Melbārdis, Sarmīte Orehova, Baiba Karlsberga, Aivars Kalnietis, Jānis Mičulis, Juris Sukaruks, Mārīte Raudziņa, Ināra Roce), PRET –nav, ATTURAS –nav , Priekuļu novada dome **nolemj:**

1. Izteikt Priekuļu novada domes 2019.gada 28.marta lēmuma (prot.Nr.3, 17.p.) Nr.90 konstatējošās daļas 2.punktu sekojošā redakcijā: “2. Raksta iesniedzējs lūdz atdalīt no nekustamā īpašuma vienu neapbūvētu zemes vienību ar kadastra apzīmējumu 4260 006 0102. Zemes vienību robežas netiek grozītas un nav pamata iepriekš izstrādāt zemes ierīcības projektu”;
2. Izteikt Priekuļu novada domes 2019.gada 28.marta lēmuma (prot.Nr.3, 17.p.) Nr.90 lemjošās daļas 4.punktu sekojošā redakcijā: ,, 4. No jauna izveidotajam nekustamajam īpašumam – neapbūvētas zemes vienības ar kadastra apzīmējumu 4260 006 0102, piešķirt nosaukumu „Dukuļu lauks”, Liepas pagasts, Priekuļu novads”;
3. Lēmumu nosūtīt (vārds uzvārds), (adrese), un elektroniski VZD Vidzemes reģionālajai nodaļai.

Domes priekšsēdētāja (paraksts) Elīna Stapulone